7. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Ε/116290/67 της 20 Φεβρ./6 Μαρτ. 1967 (ΦΕΚ Β΄  163) Περί τροποποιήσεως της υπ’ αριθ.Ε/143980/66 αποφάσεως Υπουργού Συγκοινωνιών. ΄Εχοντες υπ΄ όψιν: 1.Τας υπ’ αριθ. Ε/143980/66 και 153303/66 αποφάσεις ημών δι’ ων ορίζεται ο τρόπος υποβολής, διαδικασίας και κρίσεως, δικαιολογητικών, δια την χορήγησιν αδειών δια κυκλοφορίαν φορτηγών αυτ/των ως δημοσίας χρήσεως, εις τους υπαγομένους εις τας προστατευτικάς διατάξεις των Ν.Δ. 4377/64 και 4378/64. 2. Το γεγονός ότι εκ της εφαρμογής της διαδικασίας της οριζομένης υπό της ως άνω υπ΄ αριθ. Ε./143980/66 αποφάσεως, δημιουργείται άσκοπος αλληλογραφία, μετά των Προξενικών Αρχών βραδύνουσα την λήψιν αποφάσεως επί των ως άνω υποθέσεων, αποσκοπούντες δε εις την ομοιόμορφον κρίσιν απάντων των εμπιπτόντων εις τας διατάξεις των ως είρηται Ν.Δ. 4367/64 και 4378/64, αποφασίζομεν: Τροποποιούντες εν μέρει την υπ΄ αριθ. Ε/143980/66 απόφασίν μας και δη καθ΄ ο μέρος δια ταύτης ορίζεται, ο τρόπος υποβολής, εις το καθ΄ ημάς Υπουργείον των εκδιδομένων υπό των Προξενικών Αρχών βεβαιώσεων ως και η διαδικασία κρίσεως αιτήσεων (εκκρεμουσών είτε υποβαλλομένων) εγκρίνομεν όπως του λοιπού αιτήσεις μετά δικαιολογητικών συμπεριλαμβανομένης και βεβαιώσεως της αρμοδίας Προξενικής Αρχής, δεόντως θεωρημένης υπό του Υπουργείου Εξωτερικών, υποβάλλονται εις το καθ΄ ημάς Υπουργείον είτε μερίμνη των ενδιαφερομένων είτε υπηρεσιακώς υπό των Προξενικών Αρχών. Εφ΄ όσον εκ των υποβαλλομένων αιτήσεων μετά των δικαιολογητικών ή των εκκρεμουσών τοιούτων διαπιστούνται ότι ο αιτών συγκεντροί ή ου τας υπό των διατάξεων των προειρημένων Δ/των υπ΄ αριθ. 4377/64 και 4378/64 αξιουμένας ιδιότητας και προσόντα, εκδίδεται κατά περίπτωσιν εγκριτική ή απορριπτική πράξις ημών. Εις τας εγκριτικάς πράξεις (αποφάσεις) δέον απαραιτήτως να αναγράφωνται οι όροι και περιορισμοί οι περιλαμβανόμενοι εις την τροποποιουμένην υπ΄ αριθ. Ε/143980/66 απόφασιν ημών ήτις κατά τα λοιπά ισχύει ως έχει. 